Да слова, няма бізнес-плана і ў іншых культурных ініцыятывах, прадстаўленых у заяўках на сайце Гомельскага эканамічнага форуму. Так, аддзел ідэалагічнай работы, культуры і па справах моладзі Акцябрскага райвыканкама плануе адкрыць пляцоўку культуры і адпачынку на тэрыторыі мясцовага заапарку. Згодна з праектам, як патлумачыў “К” начальнік аддзела эканомікі Акцябрскага райвыканкама Аляксандр Пішчала, інвестару прапануецца размясціць на тэрыторыі аб’екта культуры дзіцячыя атракцыёны і арганізаваць адпачынак для наведвальнікаў. Папярэдні кошт дадзенай ініцыятывы — 1 мільён долараў, а акупнасць для інвестара, паводле заяўкі, складзе пяць гадоў.